Burchard Georg von Schwanewede

Burchard Georg von Schwanewede (* 22. Juli 1695; † 2. Februar 1762 in Veern) weer en düütschen Verwaltungsbeamten.

Von Schwanewede is 1695 as Söhn von Margrethe Hedwig, borene von Bardenfleth (30. September 1662–1745), un Joachim Boldewin von Schwanewede (1659–Juni 1749) in Swonewebel boren.Indrag to von Schwanewede bi genealogy.net He weer von 1727 bet 1737 Drost von dat Amt Oosterholt un dat Amt Leendaal un hett ok 1725 dat Amtshuus in Oosterholt boon laten.Hans-Cord Sarnighausen: Amtsjuristen von 1717 bis 1866 in Osterholz bei Bremen. In: GENEALOGIE. Deutsche Zeitschrift für Familienkunde. 1/2015, Sieden 366–390 1737 is he as Oberhauptmann in dat Amt Veern wesselt un dat bet to sien Dood 1762 bleven.

Von Schwanewede hett an’n 17. März 1722 in Swonewebel Metta Catharina Hedwig von Schlepegrell (1700–25. Juni 1761) freet. De beiden harrn acht Kinner, ünner annern Hedwig Sophia (1726–1811), Conrad Friedrich (17. Juli 1727–13. März 1808) un Philipp Adolph (1736–1762). Von de annern Kinner sünd welk fröh doodbleven. Von Schwanewede sülvs weer 1761 een von de dree Stifters von de Johannes-Kark in Swonewebel. He is 1762 in Veern doodbleven un in Swonewebel begraven worrn.

 Footnoten 

Kategorie:Mann
Kategorie:Beamten
Kategorie:Boren 1695
Kategorie:Storven 1762